
	ส่วนที่ 1
ข้อมูลภาพรวมของกระทรวงการพัฒนาสังคมและความมั่นคงของมนุษย์

	
1. แผนปฏิบัติราชการ 4 ปี (พ.ศ.2548-2551) กระทรวงการพัฒนาสังคมและความ

    มั่นคงของมนุษย์

	
    (  วิสัยทัศน์ พันธกิจ ประเด็นยุทธศาสตร์ เป้าประสงค์ กลยุทธ์

	
2. ข้อมูลพื้นฐาน

	
    (  โครงสร้าง

	
    (  อำนาจหน้าที่ และภารกิจ

	
    (  อัตรากำลัง

	
    (  งบประมาณรายจ่ายประจำปี

	

	ส่วนที่ 2
ผลการปฏิบัติราชการของกระทรวงการพัฒนาสังคมและความมั่นคงของมนุษย์

	

	ส่วนที่ 3
รายงานการเงิน

	

	ประมวลภาพกิจกรรมสำคัญ



สาร
ปลัดกระทรวงการพัฒนาสังคมและความมั่นคงของมนุษย์

กระทรวงการพัฒนาสังคมและความมั่นคงของมนุษย์ ได้ดำเนินการจัดทำรายงานประจำปีงบประมาณ 2549 ซึ่งสาระสำคัญของรายงานประกอบด้วยเนื้อหาหลัก 3 ส่วน ได้แก่ ส่วนที่ 1 ข้อมูลภาพรวมของกระทรวง ส่วนที่ 2 ผลการปฏิบัติราชการของกระทรวง และส่วนที่ 3 รายงานการเงินที่มีการแสดงบัญชี (Balanced sheet) ของกระทรวง

ตลอดระยะเวลากว่า 4 ปี ที่ได้มีการจัดตั้งกระทรวงการพัฒนาสังคมและความมั่นคงของมนุษย์ กระทรวงได้แสดงบทบาทในการเป็นเจ้าภาพรับผิดชอบตามเกณฑ์พื้นฐานในการดำรงชีวิตของคนไทยในการประกันความมั่นคง ไม่ว่าจะเป็นการพัฒนาคุณภาพชีวิต การคืนความเข้มแข็งสู่ชุมชน เพื่อสร้างสังคมที่สมดุลบนพื้นฐานความรู้ที่นำไปสู่ความยั่งยืน การทำงานเชิงรุกเพื่อเข้าถึงกลุ่มเป้าหมายด้วยกลไกหน่วยบริการรูปแบบต่าง ๆ ตลอดจนการเสริมสร้างความเข้มแข็งของครอบครัว เครือข่าย และกระบวนการเรียนรู้ของชุมชน เพื่อเป็นกลไกพัฒนาคนอันเป็นเป้าหมายของกระบวนการพัฒนา

กระทรวงการพัฒนาสังคมและความมั่นคงของมนุษย์ มุ่งหวังว่า บุคคล/หน่วยงานสามารถศึกษากระบวนการ ขั้นตอนของการพัฒนาคนสู่ความมั่นคงในการดำรงชีวิต รวมทั้งสามารถนำข้อมูลจากรายงานฉบับนี้ไปขยายผล เพื่อประโยชน์ต่อทั้งตนเอง หน่วยงาน และประเทศชาติต่อไป






(นายวัลลภ    พลอยทับทิม)

